Teknologji e re për avatarë
Shumë shpejt përdoruesit e medias sociale mund të kenë mundësi të përdorin avatarë të tyre 3-dimensionalë në Facebook apo platforma të tjera komunikimi
Përdoruesit e medias sociale dhe emailit shpesh gjejnë mënyra për të përfaqësuar veten përmes fotografish apo imazhesh dixhitale. Këto imaxhe dy dimensionale shumë shpejt mund të zëvendësohen nga avatarë 3-dimensionalë të përdoruesve. Shkencëtarët në Institutin për Teknologji Krijuese pranë Univeristetit të Kalifornisë së Jugut po punojnë për teknologji me kosto të ulët që mund të revolucionarizojnë median sociale. Imagjinoni që fotografi dhe avatarë dy dimensionalë në median sociale të zëvendësohen nga avatarë tre-dimensionalë të përdoruesit. Kjo teknologji është në zhvillim, thotë shkencëtari Ari Shapiro: Zoti Shapiro demonstron se si funksionon teknologjia tre-dimensionale gjatë një prezantimi në Laboratorin Mixed Reality në Universitetin e Kalifornisë së Jugut: Përdoruesit mund të ndryshojnë çdo ditë paraqitjen e avatarit. Teknologjia pasqyron të veçantat e rrobave, modelit të flokëve dhe bixhuteritë, syzet apo çantën e dorës. Programi kompiuterik kontrollon katalogun e varianteve të modeleve për ta sjellë në jetë avatarin. Zoti Shapiro thotë se avatarët mund të ndryshojnë komunikimin në median sociale dhe t’i afrojnë më shumë njerëzit. Për të arritur këtë të nevojitet një kompiuter, programi kompiuterik, një skaner si për shembull Microsoft Kinect i cili realizon një skanim të gjithë personit për afro një minut”. Duhen rreth dy minuta të tjerë që kompiuteri të përpunojë informacionin para se të shfaqet avatari. Krijimi i avatarëve tre-dimensionalë në filma kushton me miliona dollarë, por ky avatar është shumë më i lirë: Çmimi i ulët ka koston e vet: për momentin këta avatarë nuk arrijnë të krijojnë tipare të imëta të fytyrës. Por me përmirësimin e teknologjisë, thotë Shapiro, do të përmirësohet edhe cilësia.